《夜泊牛渚矶，同韩克庄佥事、李五峰先辈登蛾眉亭》
元代·张昱

牛渚矶头青雀舫，蛾眉亭上紫鸾笙。月中只可赋秋兴，酒后不宜留步兵。

万里长河何处尽，百年遗恨此中生。水波总是英雄泪，刬却青山气未平。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。